ວີໂອເອຂໍສະເໜີ ເພງ God Bless The USA ເພື່ອຮ່ວມສະຫຼອງວັນເອກກະລາດສະຫະລັດ ຂັບຮ້ອງໂດຍ Lee Greenwood
ເນື່ອງໃນ​​ວັນ​ເອກ​ກະລາດ​ຂອງ​ສະຫະລັດ ທາງວີໂອເອ ຈຶ່ງຂໍນຳສະເໜີຜົນງານເພງທີ່ກ່ຽວຂ້ອງກັບວັນຊາດ ຊຶ່ງປີນີ້ ກໍຄົບຮອບວັນເກີດ 242 ປີ ພໍດີ Happy Independence Day ແລະຂໍໃຫ້ມ່ວນຊຶ່ນສະນຸກສະໜານດ້ວຍ.
ບັນດາແຟນໆສຽງເພງຈາກແດນໄກ ຂອງ ວີໂອເອ ທີ່ຮັກແພງເນື່ອງຈາກວ່າວັນພຸດທີ 4 ກໍລະກົດ ທີ່ຈະມາເຖິງນີ້ເປັນວັນຊາດຄົບຮອບ 242 ປີ ຂອງສະຫະລັດອາເມຣິກາ ເພາະສະນັ້ນ ວັນນະສອນຈະນຳເອົາເພງທີ່ພົວພັນກັບການສະຫຼອງບຸນດັ່ງກ່າວມາ ສະເໜີທ່ານ  ກະລຸນາເຂົ້າສູ່ລາຍການຂອງເຮົາໄດ້ນະບັດນີ້ ສະບາຍດີ ແລະຍິນດີຕ້ອນຮັບທ່ານຜູ້ຟັງເຂົ້າສູ່ລາຍການສຽງເພງຈາກແດນໄກຂອງ VOA 3 ມື້ ກ່ອນຈະເຖິງວັນທີ 4 ກໍລະກົດ ຫຼື the 4th of July ວັນເອກກະລາດຂອງ ສະຫະລັດຊຶ່ງເພງທີ່ທ່ານຫາກໍຈົບລົງໄປນັ້ນ ແມ່ນເພງ ທີ່ຂັບຮ້ອງໂດຍນັກຮ້ອງສຽງແຫບສະເໜ່  ທີ່ພວກເຮົາ ຊາວອາ ເມຣິກັນ ມັກຈະໄດ້ຍິນເພງນີ້ເປີດດັງສະໜັ່ນຫວັ່ນໄຫວ ໄປທົ່ວທຸກໆສະຖານນີ ທັງລາຍການວິທະຍຸ ແລະທາງໂທລະພາບ ທຸກໆການສັງສັນຕ່າງໆ ທີ່ຊາວອາເມ ຣິກັນພາກັນອອກມາສະຫຼອງ ຊຶ່ງສ່ວນໃຫຍ່ ກໍແມ່ນການຈັດງານ concert ດົນຕີ ບັນເລງກາງແຈ້ງ ໂດຍການຮວມຕົວຂອງເຫຼົ່ານັກຮ້ອງ ດາລາ ນັກສະແດງຢູ່ຕາມ ຫົວເມືອງໃຫຍ່ທັງຫຼາຍ ທົ່ວປະເທດໂດຍສະເພາະແມ່ນຢູ່ໃນນະຄອນຫຼວງວໍຊີງຕັນ ກໍຈະມີການສວນສະໜາມ ທີ່ໄດ້ສະແດງອອກ ຊຶ່ງເອກອ້າງເຖິງຄວາມເປັນເອກກະ ລາດ ຄວາມປຶ້ມປິຕິຍິນດີແລະພູມໃຈໃນການເປັນພົນລະເມືອງຂອງປະເທດສະຫະ ລັດນີ້ ສະນັ້ນເພງ ຈຶ່ງເປັນອີກເພງນີ້ທີ່ເໝາະສົມທີ່ ສຸດ ໃນວັນສຳຄັນຍິ່ງຂອງຊາວອາເມຣິກັນເຊັ່ນນີ້…ຂໍເຊີນຮັບຟັງນ້ຳສຽງຄຸນນະພາບ ຈາກສິນລະປິນຮຸ່ນອາວຸໂສ ຜີວຄ້ຳ Ray Charles ກິດຈະກຳທີ່ນິຍົມກັນເປັນທີ່ສຸດກໍແມ່ນການສັງສັນຮ່ວມກັນ ກິນເຂົ້າສາມະຄີ ປິກນິກ ລະຫວ່າງຄອບຄົວ ເພື່ອນມິດສະຫາຍ ແລະພວກຜູ້ຄົນຕ່າງກໍມັກຈະນິຍົມການຈູດ ໝາກກະໂພກ ແລະງານເດັ່ນໆສຸດໃນຍາມລາຕີ ກໍຄືການຊົມບັ້ງໄຟດອກທີ່ສວຍ ສົດງົດງາມ ແລະຄວາມພູມໃຈວັນສຳຄັນຍິ່ງ ກໍຄົງຈະເປັນການຖືສິດ ເປັນຄົນສັນຊາດ ອາເມຣິກັນ ແລະຮູ້ບຸນຄຸນເຖິງຄຸນງາມຄວາມດີຂອງປະເທດນີ້ ປະເທດທີ່ໃຫ້ໂອກາດ ແກ່ທຸກໆຄົນ ມີສິດ ເສລິພາບແລະສ້າງຄວາມຝັນໃຫ້ເປັນຈິງ ແລະເພງ  ຈຶ່ງເປັນເພງທີ່ຮວບຮວມເອົາຄວາມໝາຍຂອງວັນສຳຄັນຂອງສະຫະ ລັດນີ້ ເຊີນໄປຮ່ວມຟັງເພງແລະສະຫຼອງວັນເອກກະລາດພ້ອມໆກັນເລີຍ ຂັບຮ້ອງ ໂດຍ  ຂໍໃຫ້ທຸກໆທ່ານມ່ວນຊື່ນກັບເພງນີ້ ພົບກັນໃໝ່ໃນສັບປະ